CELEX: 52017PC0017
Language: fi
Date: 2017-01-18
Title: Ehdotus NEUVOSTON PÄÄTÖS Schengenin tietojärjestelmää koskevien Schengenin säännöstön määräysten soveltamisesta Kroatian tasavallassa

EUROOPAN KOMISSIO
            Bryssel 18.1.2017
            COM(2017) 17 final
            2017/0011(NLE)
            Ehdotus
            NEUVOSTON PÄÄTÖS
            Schengenin tietojärjestelmää koskevien Schengenin säännöstön määräysten soveltamisesta Kroatian tasavallassa
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Kroatian liittymisestä Euroopan unioniin tehdyn asiakirjan
                  1
                4 artiklan 2 kohdan mukaisesti tiettyjä Schengenin säännöstön määräyksiä sovelletaan Kroatiassa jo liittymispäivästä lähtien, kun taas toisia määräyksiä sovelletaan ainoastaan neuvoston tätä tarkoittavan päätöksen nojalla sen jälkeen kun on varmistettu, että tarvittavat edellytykset Schengenin säännöstön kaikkien osien soveltamiseksi ovat täyttyneet. Tämä varmistus tehdään Schengenin arviointimenettelyjen mukaisesti. 
            
            
               Schengenin arviointimenettelyistä säädetään arviointi- ja valvontamekanismin perustamisesta Schengenin säännöstön soveltamisen varmistamista varten annetussa neuvoston asetuksessa (EU) N:o 1053/2013
                  2
               . Komissio on asetuksen mukaisesti laatinut Kroatian arviointeja varten monivuotisen arviointiohjelman vuosille 2014–2019
                  3
                ja vuotuisen arviointiohjelman  vuodelle 2016.
            
            
               Schengenin tietojärjestelmän, jäljempänä ’SIS-järjestelmä’, arviointi voidaan toteuttaa vasta kun järjestelmä on otettu käyttöön Kroatiassa. Sen vuoksi on tarpeen, että neuvosto antaa päätöksen, jonka mukaan SIS-järjestelmää koskevia Schengenin säännöstön määräyksiä aletaan soveltaa Kroatiassa. 
            
            
               Neuvosto voi antaa tällaisen päätöksen vasta kun Kroatia on toteuttanut tekniset ja oikeudelliset järjestelyt, jotka tarvitaan SIS-tietojen käsittelemiseksi ja lisätietojen vaihtamiseksi. Myös tietosuojan on kuuluttava järjestelyjen piiriin. Niinpä Kroatiassa tehtiin Schengen-arviointi tietosuojan tason varmistamiseksi helmikuussa 2016. Sen jälkeen kun Schengenin komitea
                  4
                oli antanut myönteisen lausuntonsa 6. lokakuuta 2016, komission täytäntöönpanopäätöksellä
                  5
                hyväksyttiin arviointikertomus, jossa vahvistettiin, että tietosuojan taso oli hyväksyttävä. 
            
            
               Lisäksi SIS II:n neuvoa-antava ryhmä
                  6
                vahvisti 5. syyskuuta 2016, että Kroatian kansallinen järjestelmä (N.SIS) oli teknisesti valmis integroitavaksi SIS-järjestelmään ja että Kroatian järjestelmä soveltui käyttötarkoitukseensa. Ryhmän lausunto perustui vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston (eu-LISA) laatiman testauksia koskevan tiivistelmäraportin (2016–093)
                  7
                tuloksiin. SIS II -komitea
                  8
                hyväksyi 15. syyskuuta 2016 saman testiraportin ja vahvisti, että Kroatia täytti SIS-järjestelmän käyttöönoton tekniset edellytykset. 
            
            
               Näin ollen neuvosto voi vahvistaa päivämäärän, josta alkaen SIS-järjestelmää koskevia Schengenin säännöstön määräyksiä sovelletaan Kroatiassa. Tämän päätöksen voimaantulon myötä SIS-tietoja olisi voitava siirtää Kroatiaan. Komission olisi kyseisten tietojen käytön perusteella kyettävä varmistamaan Schengenin arviointimenettelyjen mukaisesti, että SIS-järjestelmää koskevia säännöksiä sovelletaan oikein Kroatiassa.
            
            
               SIS-järjestelmän käyttöön Kroatiassa kohdistuu tiettyjä rajoituksia siihen asti kun neuvosto on antanut päätöksen, jonka mukaan Schengenin säännöstöä sovelletaan Kroatiassa täysimääräisesti ja tarkastukset sisärajoilla poistetaan. Tällainen päätös annetaan vasta kun on varmistettu, että tarvittavat edellytykset Schengenin säännöstön kaikkien osien soveltamiseksi ovat täyttyneet Kroatiassa liittymisasiakirjan 4 artiklan 2 kohdan mukaisesti. 
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Tämän ehdotuksen tarkoituksena on saattaa voimaan SIS-järjestelmää koskevat säännökset Kroatiassa.
               
            
            
               •Yhdenmukaisuus unionin muiden politiikkojen kanssa
            
            
               
                  Tällä ehdotuksella on yhtymäkohtia Schengenin säännöstön tietosuojaa ja poliisiyhteistyötä koskeviin määräyksiin.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
            
               Kroatian liittymisestä Euroopan unioniin tehdyn asiakirjan 4 artiklan 2 kohta. 
            
            
               •Toissijaisuusperiaate (jaetun toimivallan osalta) 
            
            
               Vuoden 2012 liittymisasiakirjan 4 artiklan 2 kohdan mukaan Schengenin säännöstön määräyksiä, joita ei mainita saman artiklan 1 kohdassa, sovelletaan Kroatiassa ainoastaan neuvoston tätä tarkoittavan päätöksen nojalla.
            
         
         
            
               •Suhteellisuusperiaate
            
            
               Neuvoston asetuksen (EU) N:o 1053/2013 15 artiklan 2 kohta kuvastaa neuvoston erityistä toimivaltaa vapauden, turvallisuuden ja oikeuden aluetta koskevien unionin politiikkojen täytäntöönpanon vastavuoroisessa arvioinnissa.
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               Jäsenvaltiot antoivat tietosuojaa koskevasta arviointikertomuksesta myönteisen lausunnon Schengen-komiteassa 6. syyskuuta 2016 neuvoston asetuksen (EU) N:o 1053/2013 14 artiklan 5 kohdan ja 21 artiklan 2 kohdan mukaisesti.
            
            
               •Asiantuntijatiedon keruu ja käyttö
            
            
               
                  Ei sovelleta.
               
            
            
               •Vaikutusten arviointi
            
            
               
                  Ei sovelleta.
               
            
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Schengen-arvioinnissa kiinnitetään huomiota perusoikeuksien suojeluun Schengenin säännöstön soveltamisen yhteydessä.
               
            
            
               4.TALOUSARVIOVAIKUTUKSET
            
            
               
                  Ei sovelleta.
               
            
            
               5.LISÄTIEDOT
            
            
               Ei sovelleta.
            
            
               2017/0011 (NLE)
            
         
         
            
               Ehdotus
            
            
               NEUVOSTON PÄÄTÖS
            
            
               Schengenin tietojärjestelmää koskevien Schengenin säännöstön määräysten soveltamisesta Kroatian tasavallassa
            
            
               EUROOPAN UNIONIN NEUVOSTO, joka
            
            
               ottaa huomioon Kroatian liittymisasiakirjan
                  9
                ja erityisesti sen 4 artiklan 2 kohdan,
            
            
               ottaa huomioon Euroopan komission ehdotuksen,
            
            
               ottaa huomioon Euroopan parlamentin lausunnon
                  10
               , 
            
            
               sekä katsoo seuraavaa:
            
            
               (1)Kroatian liittymisasiakirjan 4 artiklan 2 kohdan mukaan Schengenin säännöstön määräyksiä, joita ei tarkoiteta saman artiklan 1 kohdassa, sovelletaan Kroatiassa ainoastaan neuvoston tätä tarkoittavan päätöksen nojalla sen jälkeen kun sovellettavien Schengenin arviointimenettelyjen mukaisesti on varmistettu, että tarvittavat edellytykset Schengenin säännöstön kaikkien osien soveltamiseksi ovat täyttyneet Kroatiassa, mukaan lukien kaikkien Schengen-sääntöjen tehokas soveltaminen sovittujen yhteisten standardien ja perusperiaatteiden mukaisesti. 
            
            
               (2)Sovellettavat Schengenin arviointimenettelyt määritellään neuvoston asetuksessa (EU) N:o 1053/2013
                  11
               .
            
            
               (3)Tietosuojaa koskeva Schengen-arviointi toteutettiin Kroatiassa helmikuussa 2016. Komission täytäntöönpanopäätöksellä
                  12
                hyväksyttiin arviointikertomus, jossa vahvistettiin, että tarvittavat edellytykset Schengenin säännöstön soveltamiseksi tietosuojan alalla ovat täyttyneet Kroatiassa. 
            
            
               (4)Komission täytäntöönpanopäätöksen (EU) 2015/450
                  13
                1 artiklan 1 kohdan mukaisesti on varmistettu, että Kroatian kansallinen järjestelmä (N.SIS) on teknisesti valmis integroitavaksi Schengenin tietojärjestelmään, jäljempänä ’SIS-järjestelmä’.
            
            
               (5)Koska Kroatia on näin ollen toteuttanut tarvittavat tekniset ja oikeudelliset järjestelyt SIS-tietojen käsittelemiseksi ja lisätietojen vaihtamiseksi, neuvosto voi nyt vahvistaa päivämäärän, josta alkaen SIS-järjestelmää koskevia Schengenin säännöstön määräyksiä sovelletaan Kroatiassa.
            
            
               (6)Tämän päätöksen voimaantulon myötä SIS-tietoja olisi voitava siirtää Kroatiaan. Komission olisi kyseisten tietojen konkreettisen käytön perusteella kyettävä varmistamaan, että SIS-järjestelmää koskevia Schengenin säännöstön määräyksiä sovelletaan oikein Kroatiassa. Sen jälkeen kun on varmistettu, että tarvittavat edellytykset Schengenin säännöstön kaikkien osien soveltamiseksi ovat täyttyneet Kroatiassa, neuvoston olisi päätettävä tarkastusten poistamisesta sisärajoilla.
            
            
               (7)Olisi annettava erillinen neuvoston päätös päivämäärästä, jona sisärajatarkastukset Kroatian rajoilla poistetaan. SIS-järjestelmän käyttöä Kroatiassa olisi tietyiltä osin rajoitettava kyseisessä päätöksessä asetettuun päivämäärään asti.
            
            
               (8)Islannin ja Norjan osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa
                  14
                viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat neuvoston päätöksen 1999/437/EY
                  15
                1 artiklan G alakohdassa tarkoitettuun alaan.
            
            
               (9)Sveitsin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön ja Sveitsin valaliiton välisessä sopimuksessa
                  16
                Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen ja jotka kuuluvat päätöksen 1999/437/EY 1 artiklan G alakohdassa, tarkasteltuna yhdessä neuvoston päätöksen 2008/146/EY
                  17
                3 artiklan ja neuvoston päätöksen 2008/149/YOS
                  18
                3 artiklan kanssa, tarkoitettuun alaan.
            
            
               (10)Liechtensteinin osalta tällä päätöksellä kehitetään niitä Schengenin säännöstön määräyksiä, joita tarkoitetaan Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välisessä pöytäkirjassa Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen
                  19
                ja jotka kuuluvat neuvoston päätöksen 1999/437/EY 1 artiklan G alakohdassa, tarkasteltuna yhdessä neuvoston päätöksen 2011/349/EU
                  20
                3 artiklan ja neuvoston päätöksen 2011/350/EU
                  21
                3 artiklan kanssa, tarkoitettuun alaan,
            
            
               ON HYVÄKSYNYT TÄMÄN PÄÄTÖKSEN: 
            
            
               1 artikla
            
         
         
            
               1.Schengenin tietojärjestelmää, jäljempänä ’SIS-järjestelmä’, koskevia, tämän päätöksen liitteessä tarkoitettuja Schengenin säännöstön määräyksiä sovelletaan [...]* [neuvosto vahvistaa päivämäärän] lähtien Kroatian tasavallan suhteissa Belgian kuningaskuntaan, Bulgarian tasavaltaan, Tšekin tasavaltaan, Tanskan kuningaskuntaan, Saksan liittotasavaltaan, Viron tasavaltaan, Helleenien tasavaltaan, Espanjan kuningaskuntaan, Ranskan tasavaltaan, Italian tasavaltaan, Latvian tasavaltaan, Liettuan tasavaltaan, Luxemburgin suurherttuakuntaan, Unkariin, Maltan tasavaltaan, Alankomaiden kuningaskuntaan, Itävallan tasavaltaan, Puolan tasavaltaan, Portugalin tasavaltaan, Romaniaan, Slovenian tasavaltaan, Slovakian tasavaltaan, Suomen tasavaltaan, Ruotsin kuningaskuntaan ja Yhdistyneeseen kuningaskuntaan tässä artiklassa säädetyin edellytyksin.
            
            
               2.Kuulutuksia, jotka määritellään neuvoston päätöksen 2007/533/YOS
                  22
                3 artiklan 
                  1 kohdan a alakohdassa ja asetuksen (EY) N:o 1987/2006
                  23
                3 artiklan a alakohdassa, samoin kuin lisätietoja ja täydentäviä tietoja, joita tarkoitetaan mainitun neuvoston päätöksen 3 artiklan 1 kohdan b ja c alakohdassa ja mainitun asetuksen 3 artiklan b ja c alakohdassa ja jotka liittyvät kuulutuksiin, voidaan [...]* [neuvosto vahvistaa päivämäärän] lähtien antaa Kroatian saataville mainitun päätöksen ja mainitun asetuksen säännösten mukaisesti.
            
            
               3.Kroatian on [...]* [neuvosto vahvistaa päivämäärän] lähtien kyettävä tallentamaan kuulutuksia ja täydentäviä tietoja SIS-järjestelmään, käyttämään SIS-tietoja ja vaihtamaan lisätietoja, jollei 4 kohdan säännöksistä muuta johdu.
            
            
               4.Siihen asti kun sisärajatarkastukset Kroatian rajoilla poistetaan,
            
            
               a)Kroatia ei ole velvollinen epäämään maahanpääsyä tai oleskelua sen alueella kolmansien maiden kansalaisilta, joista toinen jäsenvaltio on tehnyt kuulutuksen kyseisten henkilöiden maahantulon tai maassa oleskelun epäämiseksi asetuksen (EY) N:o 1987/2006 mukaisesti ja
            
            
               b)Kroatian on pidättäydyttävä tallentamasta kuulutuksia ja täydentäviä tietoja SIS-järjestelmään sekä vaihtamasta lisätietoja kolmansien maiden kansalaisista näiden maahantulon tai maassa oleskelun epäämiseksi asetuksen (EY) N:o 1987/2006 mukaisesti.
            
            
               2 artikla
            
            
               Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  EUVL L 112, 24.2.2012, s. 21.
               
               
                  
                     (2)
                  EUVL L 295, 6.11.2013, s. 27.
               
               
                  
                     (3)
                  Komission täytäntöönpanopäätös C(2014) 3683, annettu 18 päivänä kesäkuuta 2014, monivuotisen arviointiohjelman laatimisesta vuosiksi 2014–2019 arviointi- ja valvontamekanismin perustamisesta Schengenin säännöstön soveltamisen varmistamista varten 7 päivänä lokakuuta 2013 annetun neuvoston asetuksen (EU) N:o 1053/2013 5 artiklan mukaisesti, sellaisena kuin päätös on muutettuna 23 päivänä heinäkuuta 2015 annetulla komission täytäntöönpanopäätöksellä C(2015) 4827.
               
               
                  
                     (4)
                  Neuvoston asetuksen (EU) N:o 1053/2013 21 artiklalla perustettu komitea.
               
               
                  
                     (5)
                  Komission täytäntöönpanopäätös C(2016) 6870.
               
               
                  
                     (6)
                  SIS II:n neuvoa-antava ryhmä perustettiin antamaan SIS II:n keskusjärjestelmää koskevaa asiantuntijatietoa vapauden, turvallisuuden ja oikeuden alueen laaja-alaisten tietojärjestelmien operatiivisesta hallinnoinnista vastaavan eurooppalaisen viraston (eu-LISA) hallintoneuvostolle. Neuvoa-antavassa ryhmässä ovat edustettuina jäsenvaltiot ja komissio. Neuvoa-antavien ryhmien toimintaa ja yhteistyötä koskevat menettelyt on vahvistettu hallintoneuvoston hyväksymässä eu-LISAn työjärjestyksessä.
               
               
                  
                     (7)
                  Testit toteutettiin toisen sukupolven Schengenin tietojärjestelmään (SIS II) integroituvia jäsenvaltioita tai siihen suoraan liittyviä kansallisia järjestelmiä huomattavasti muuttavia jäsenvaltioita koskevista testausvaatimuksista 16 päivänä maaliskuuta 2015 annetun komission täytäntöönpanopäätöksen EU 2015/450 1 artiklan 1 kohdan mukaisesti (päätös tiedoksiannettu numerolla C(2015) 1612).
               
               
                  
                     (8)
                  Toisen sukupolven Schengenin tietojärjestelmän (SIS II) perustamisesta, toiminnasta ja käytöstä 
                     12 päivänä kesäkuuta 2007 tehdyn neuvoston päätöksen 2007/533/YOS (EUVL L 205, 7.8.2007, s. 63) 67 artiklan ja toisen sukupolven Schengenin tietojärjestelmän (SIS II) perustamisesta, toiminnasta ja käytöstä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1987/2006 (EUVL L 381, 28.12.2006, s. 4) 51 artiklan mukaisesti perustettu komitea.
               
               
                  
                     (9)
                  EUVL L 112, 24.2.2012, s. 21.
               
               
                  
                     (10)
                  EUVL C , , s. .
               
               
                  
                     (11)
                  Neuvoston asetus (EU) N:o 1053/2013, annettu 7 päivänä lokakuuta 2013, arviointi- ja valvontamekanismin perustamisesta Schengenin säännöstön soveltamisen varmistamista varten ja toimeenpanevan komitean 16 päivänä syyskuuta 1998 pysyvän Schengenin arviointi- ja soveltamiskomitean perustamisesta tekemän päätöksen kumoamisesta (EUVL L 295, 6.11.2013, s. 27).
               
               
                  
                     (12)
                  Komission täytäntöönpanopäätös C(2016) 6870.
               
               
                  
                     (13)
                  Komission täytäntöönpanopäätös EU 2015/450, annettu 16 päivänä maaliskuuta 2015, toisen sukupolven Schengenin tietojärjestelmään (SIS II) integroituvia jäsenvaltioita tai siihen suoraan liittyviä kansallisia järjestelmiä huomattavasti muuttavia jäsenvaltioita koskevista testausvaatimuksista (tiedoksiannettu numerolla C(2015) 1612).
               
               
                  
                     (14)
                  EYVL L 176, 10.7.1999, s. 36.
               
               
                  
                     (15)
                  Neuvoston päätös 1999/437/EY, tehty 17 päivänä toukokuuta 1999, tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä (EYVL L 176, 10.7.1999, s. 31).
               
               
                  
                     (16)
                  EUVL L 53, 27.2.2008, s. 52.
               
               
                  
                     (17)
                  Neuvoston päätös 2008/146/EY, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan yhteisön puolesta (EUVL L 53, 27.2.2008, s. 1).
               
               
                  
                     (18)
                  Neuvoston päätös 2008/149/YOS, tehty 28 päivänä tammikuuta 2008, Euroopan unionin, Euroopan yhteisön ja Sveitsin valaliiton välisen, Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen koskevan sopimuksen tekemisestä Euroopan unionin puolesta (EUVL L 53, 27.2.2008, s. 50).
               
               
                  
                     (19)
                  EUVL L 160, 18.6.2011, s. 21.
               
               
                  
                     (20)
                  Neuvoston päätös 2011/349/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, erityisesti rikosasioita koskevan oikeudellisen yhteistyön ja poliisiyhteistyön osalta (EUVL L 160, 18.6.2011, s. 1).
               
               
                  
                     (21)
                  Neuvoston päätös 2011/350/EU, annettu 7 päivänä maaliskuuta 2011, Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen, joka koskee Sveitsin valaliiton osallistumista Schengenin säännöstön täytäntöönpanoon, soveltamiseen ja kehittämiseen, Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehtävän pöytäkirjan tekemisestä Euroopan unionin puolesta, siltä osin kuin kyse on tarkastusten poistamisesta sisärajoilta ja henkilöiden liikkumisesta rajojen yli (EUVL L 160, 18.6.2011, s. 19).
               
               
                  
                     (22)
                  Neuvoston päätös 2007/533/YOS, tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 205, 7.8.2007, s. 63).
               
               
                  
                     (23)
                  Euroopan parlamentin ja neuvoston asetus (EY) N:o 1987/2006, annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä (EUVL L 381, 28.12.2006, s. 4).
               
            
      
    ---documentbreak--- 
      
         
               EUROOPAN KOMISSIO
            Bryssel 18.1.2017
            COM(2017) 17 final
            LIITE
            asiakirjaan
            ehdotus neuvoston päätökseksi
            Schengenin tietojärjestelmää koskevien Schengenin säännöstön määräysten soveltamisesta Kroatian tasavallassa 
            
               
         
         
            
               LIITE
            
            
            
               Luettelo Kroatian liittymisasiakirjan 4 artiklan 2 kohdassa tarkoitetuista Schengenin säännöstön määräyksistä siltä osin kuin ne koskevat Schengenin tietojärjestelmää
            
            
            
               1.Euroopan parlamentin ja neuvoston asetus (EY) N:o 1986/2006
                  1
               , annettu 20 päivänä joulukuuta 2006, ajoneuvojen rekisteröintitodistusten myöntämisestä vastaavien jäsenvaltioiden yksiköiden pääsyn sallimisesta toisen sukupolven Schengenin tietojärjestelmään (SIS II).
            
            
               2.Euroopan parlamentin ja neuvoston asetus (EY) N:o 1987/2006
                  2
               , annettu 20 päivänä joulukuuta 2006, toisen sukupolven Schengenin tietojärjestelmän (SIS II) perustamisesta, toiminnasta ja käytöstä.
            
            
               3.Neuvoston päätös 2007/533/YOS
                  3
               , tehty 12 päivänä kesäkuuta 2007, toisen sukupolven Schengenin tietojärjestelmän (SIS II) perustamisesta, toiminnasta ja käytöstä.
            
            
            
         
         
            
                  
                     (1)
                  
                  
                        EUVL L 381, 28.12.2006, s. 1.
                  
               
               
                  
                     (2)
                  
                  
                        EUVL L 381, 28.12.2006, s. 4.
                  
               
               
                  
                     (3)
                  
                  
                        EUVL L 205, 7.8.2007, s. 63.